Heerlike koffie in ’n gesellige atmosfeer | rooi rose Heerlike koffie in ’n gesellige atmosfeer | rooi rose
Heerlike koffie in ’n gesellige atmosfeer
Ons het onlangs by een van die oulikste koffieplekke in Greenside, Johannesburg gaan koffie drink. Suné Morton, ons bemarking- en kompetisie-hoof, deel haar ervaring. Hooffoto Facebook
Die geure van heerlike koffie en vars gebakte kolwyntjies oorweldig jou as jy by die deure van State5 in Greenside, Johannesburg instap en die atmosfeer, saam met die lekker musiek, laat mens dadelik welkom voel.
Ons het ’n verskeidenheid koffie geproe wat op die oomblik baie gewild is in Amerika en ook besig is om opslae in Suid-Afrika te maak. Tog, na my mening, staan die ‘Cold Brew coffee on tab’ kop bo water uit.
Dit is egter ’n unieke smaak wat sommige koffiedrinkers dalk nie mag aanstaan nie. ’n Ander drankie op my lys van gunstelinge is die ‘Pancake Late’ wat State5 self brou met kaneel, suiker en vanielje. Dit is definitief ’n moet-proe!
Die kos is ook uit die boonste rake. Dit is besonders lekker ,vars en geurig en op versoek word ’n brandsousie saam met jou dis bedien.
Sate5 laat my aan ’n tipiese, gesellige, New Orleans-eetplekkie dink. Die personeel is vriendelik, baie hulpvaardig en deel graag hul kennis oor koffie. Dit was baie interessant om te hoor hoe hulle die koffie rooster, maal en dan ook perkoleer om verskillende smake te kry.
Dit was ’n heerlike ervaring. State5 is definitief ’n plek wat my gou weer sal sien.
Loer gerus op hul webblad wat ook een van die dae ’n aanlyn-winkel gaan wees.
Op soek na nog koffie-inspirasie?
Loer na ons resensie oor die Whippet in Linden óf lees meer oor ons ervaring by die beste koffiewinkel in die wêreld.
Nie regtig ’n koffiedrinker nie?
Lees ons resensie oor Life Grand Café vir iets meer Mediterreens óf lees oor ons besoek aan die Koi-restaurant vir ’n Sjinese-ervaring.
Vrydag 11 Mei 2018 is #SlipperDay2018!